stanford-oval/wikipedia huggingface dataset:
שלונסק ורוצלב (כדורגל)
אצטדיון

שלונסק מארחת את משחקיה באצטדיון ורוצלב. אצטדיון כדורגל בקטגוריה 4 של אופ"א (הקטגוריה הגבוהה ביותר). והוא נבנה עבור לקראת משחקי יורו 2012. האצטדיון ממוקם בשדרות שלונסקה, בחלק המערבי של העיר (רובע פילצ'יץ). לאצטדיון קיבולת של 42,771 מקומות, כאשר כל המקומות מקורים. האצטדיון העירוני בורוצלב הוא האצטדיון הגדול ביותר בליגת העל הפולנית והשלישי בגודלו במדינה (אחרי האצטדיון הלאומי בורשה ואצטדיון שלזיה בחוז'וב). בניית האצטדיון החלה באפריל 2009 והסתיימה בספטמבר 2011. פתיחת האצטדיון התקיימה ב-10 בספטמבר 2011 עם קרב אגרוף בין תומאש אדמק לויטלי קליצ'קו על תואר WBC במשקל כבד. משחק הכדורגל הראשון נערך ב-10 באוקטובר 2011, בין שלונסק ורוצלב המקומית ללכיה גדנסק.
תארים

ליגת העל הפולנית (2): 1976/19777, 2011/2012
הגביע הפולני (2): 1975/1976, 1986/1987
גביע הליגה הפולנית (1): 2009
הסופר קאפ הפולני (2): 1987, 2012
תוצאות במסגרת האירופית

בכל התוצאות (בית וחוץ) מספר השערים של שלונסק מוצג ראשון.
| עונה | תחרות | שלב | מועדון | בית | חוץ | תוצאה |
| --- | --- | --- | --- | --- | --- | --- |
| 1975/1976 | גביע אופ"א | סיבוב ראשון | שוודיה גאיס | 4–2 | 1–2 | 5–4 |
| 1975/1976 | גביע אופ"א | סיבוב שני | בלגיה רויאל אנטוורפן | 1–1 | 2–1 | 3–2 |
| 1975/1976 | גביע אופ"א | סיבוב שלישי | אנגליה ליברפול | 1–2 | 0–3 | 1–5 |
| 1976/1977 | גביע אירופה למחזיקות גביע | סיבוב ראשון | מלטה פלוריאנה | 2–0 | 4–1 | 6–1 |
| 1976/1977 | גביע אירופה למחזיקות גביע | סיבוב שני | אירלנד בוהמיאנס | 3–0 | 1–0 | 4–0 |
| 1976/1977 | גביע אירופה למחזיקות גביע | רבע הגמר | איטליה נאפולי | 0–0 | 0–2 | 0–2 |
| 1977/1978 | גביע אירופה לאלופות | סיבוב ראשון | בולגריה לבסקי ספרטק | 2–2 | 0–3 | 2–5 |
| 1978/1979 | גביע אופ"א | סיבוב ראשון | קפריסין פזופוריקוס לרנקה | 5–1 | 2–2 | 7–3 |
| 1978/1979 | גביע אופ"א | סיבוב שני | איסלנד וסטמאנאאיאר | 2–1 | 2–0 | 4–1 |
| 1978/1979 | גביע אופ"א | סיבוב שלישי | גרמניה בורוסיה מנשנגלדבאך | 2–4 | 1–1 | 3–5 |
| 1980/1981 | גביע אופ"א | סיבוב ראשון | סקוטלנד דנדי יונייטד | 0–0 | 2–7 | 2–7 |
| 1982/1983 | גביע אופ"א | סיבוב ראשון | ברית המועצות דינמו מוסקבה | 2–2 | 1–0 | 3–2 |
| 1982/1983 | גביע אופ"א | סיבוב שני | שווייץ סרבט ז'נבה | 0–2 | 1–5 | 1–7 |
| 1987/1988 | גביע אירופה למחזיקות גביע | סיבוב ראשון | ספרד ריאל סוסיאדד | 0–2 | 0–0 | 0–2 |
| 2011/2012 | הליגה האירופית | שלב המוקדמות השני | סקוטלנד דנדי יונייטד | 0–1 | 2–3 | 3–3 (ח) |
| 2011/2012 | הליגה האירופית | שלב המוקדמות השלישי | בולגריה לוקומוטיב סופיה | 0–0 | 0–0 | 0–0 (3–4 פ) |
| 2011/2012 | הליגה האירופית | שלב הפלייאוף | רומניה ראפיד בוקרשט | 1–3 | 1–1 | 1–4 |
| 2012/2013 | ליגת האלופות | שלב המוקדמות השני | מונטנגרו בודצ'נוסט פודגוריצה | 0–1 | 2–0 | 2–1 |
| 2012/2013 | ליגת האלופות | שלב המוקדמות השלישי | שוודיה הלסינגבורג | 0–3 | 1–3 | 1–6 |
| 2012/2013 | הליגה האירופית | שלב הפלייאוף | גרמניה הנובר | 3–5 | 1–5 | 4–10 |
| 2013/2014 | הליגה האירופית | שלב המוקדמות השני | מונטנגרו רודאר פלייבליה | 4–0 | 2–2 | 6–2 |
| 2013/2014 | הליגה האירופית | שלב המוקדמות השלישי | בלגיה קלאב ברוז' | 1–0 | 3–3 | 4–3 |
| 2013/2014 | הליגה האירופית | שלב הפלייאוף | ספרד סביליה | 0–5 | 1–4 | 1–9 |
| 2015/2016 | הליגה האירופית | שלב המוקדמות הראשון | סלובניה נ.ק. צליה | 3–1 | 1–0 | 4–1 |
| 2015/2016 | הליגה האירופית | שלב המוקדמות השני | שוודיה גטבורג | 0–0 | 0–2 | 0–2 |
| 2021/2022 | הקונפרנס ליג | שלב המוקדמות הראשון | אסטוניה פאידה לינאמסקונד | 2–0 | 2–1 | 4–1 |
| 2021/2022 | הקונפרנס ליג | שלב המוקדמות השני | ארמניה אררט ירוואן | 3–3 | 4–2 | 7–5 |
| 2021/2022 | הקונפרנס ליג | שלב המוקדמות השלישי | ישראל הפועל באר שבע | 2–1 | 0–4 | 2–5 |
| 2024/2025 | הקונפרנס ליג | שלב המוקדמת השני | לטביה ריגה | 3–1 | 0–1 | 3–2 |
| 2024/2025 | הקונפרנס ליג | שלב המוקדמת השלישי | שווייץ סנט גאלן |  | 0–2 |  |
ראו גם

שלונסק ורוצלב (כדורסל)
הערות שוליים

↑  WKS Śląsk Wrocław SA - Miasto przejęło piłkarski Śląsk Wrocław, web.archive.org, ‏2013-12-03
↑  WKS �l�sk Wroc�aw - Historia Wroc�awskiego Klubu, web.archive.org, ‏2012-06-11
↑  Unknown, Casual Pact: TKWM - Three Kings of Great Cities, Casual Pact, ‏2015-10-01
↑  Poland - List of Champions, www.rsssf.org
↑  Poland - List of Cup Finals, www.rsssf.org
↑  Poland - List of League Cup Finals, www.rsssf.org
↑  Poland - List of Super Cup Finals, www.rsssf.org
| --- | --- |
בקרת זהויות :  VIAF: 6323156012387449700000   WorldCat (עם VIAF): 6323156012387449700000 
אוהדי שלונסק 2003
אצטדיון ורוצלב אוקטובר 2011.
גביע הליגה הפולנית
In Through the Out Door

In Through the Out Door הוא האלבום השמיני של להקת הרוק הבריטית לד זפלין, שיצא לאור בשנת 1979.
היסטוריה

האלבום נקרא בשם זה בעקבות בעיה שעמה חברי הלהקה נאלצו להתמודד באותה תקופה. עם הצלחתו ועלייתו של זרם הפאנק, ניסיונות הלהקה לחזור לתודעת המאזינים היו כמו "לצאת מדלת ה-Out (המיושן) ולהיכנס דרך דלת ה-In (העכשווי)". קיימים שני פירושים נוספים לשם האלבום: האחד סובר כי רוברט פלנט, הסולן, השתעשע מהרעיון לשייך לעצמו דימוי של הומוסקסואל, כששם האלבום יכול להיות פירוש אירוני ל"מין אנאלי". הפירוש השני מיוחס לאזורים של צפון מערב ברמינגהאם שבאנגליה, שם- Out Door היה הפירוש לחנות משקאות צמודות לפאבים. באופן זה, צעירים מתחת לגיל המותר היו יכולים להתגנב פנימה כדי לשתות, נמנעים מהשמירה שבכניסה. פלנט ובונהם ידעו זאת, כשבאופן זה הם נהגו להיכנס לפאבים בצעירותם. לפיכך, לשם האלבום יש שלושה או יותר פירושים.
התקליט המקורי הציג אטרקציה יוצאת דופן: האלבום היה עטוף מבחוץ מנייר חום פשוט, ועל העטיפה הפנימית הוצגה תמונה בשחור לבן, כשבמגע עם מברשת רטובה, הוצגה התמונה בצבעים בהירים באופן קבוע. היו שש עטיפות שונות שהציגו זוג תמונות שונות מכל צד של האריזה, והעטיפה החיצונית של הנייר נועדה למנוע מהקונים לדעת איזו עטיפה הם יקבלו (על אף שבצד העטיפה היה רמז לתמונה שבפנים). כל התמונות מציגות את אותה הסצנה בבאר, כשהיא מצולמת מנקודת מבט אחרת: אדם מבוגר שורף מכתב במעטפה חתומה.
למרות שזכה לביקורות אדישות, האלבום זינק אל ראש מצעד ה- Billboard 200 בשבוע השני לשחרורו ונשאר שם כשבעה שבועות.
בשבועות שבין ה-23 באוקטובר ל-3 בנובמבר 1979, זכתה לד זפלין להישג חסר תקדים כאשר כל קטלוג הלהקה נכנס למצעד.
אלבום זה היה האחרון של חברי לד זפלין בהרכבם המלא. מתופף הלהקה, ג'ון בונהם, נפטר שנה לאחר מכן, בשנת 1980.
רשימת השירים

צד 1
In the Evening (פייג'/ פלנט/ ג'ונס)- 6:49
South Bound Saurez (פלנט/ ג'ונס)- 4:12
Fool in the Rain (פייג'/ פלנט/ ג'ונס)- 6:12
Hot Dog (פייג'/ פלנט)- 3:17
צד 2
Carouselambra (פייג'/ פלנט/ ג'ונס)- 10:31
All My Love (פייג'/ פלנט)- 5:53
I'm Gonna Crawl (פייג'/ פלנט/ ג'ונס)- 5:30
טריוויה

השירים- Wearing and Tearing, Ozone Baby, Walter's Walk ו-Darlene הוקלטו לאלבום, אך לא נכללו בתוכו מחמת חוסר מקום. ארבעתם הופיעו מאוחר יותר באלבום CODA.
מילות השיר- All My Love נכתבו בידי פלנט כמחווה לבנו שנפטר בשנת 1977.
קרדיטים

ג'ימי פייג'- גיטרה חשמלית והפקה
רוברט פלנט- שירה
ג'ון פול ג'ונס- גיטרה בס וקלידים
ג'ון בונהם- תופים
Cross Purposes

Cross Purposes הוא אלבומה השבעה עשר של להקת ההבי מטאל הבריטית בלאק סבאת' שיצא לאור בינואר 1994.
אודות האלבום

לאחר שובם של הזמר רוני ג'יימס דיו והמתופף וייני אפיק באלבום הקודם Dehumanizer, נעדרו השניים באלבום זה. את מקומו של דיו תפס טוני מרטין שהשתתף כחבר הלהקה בשלושה אלבומים, ואלבום זה הוא הרביעי שלו עם בלאק סבאת'. את אפיק החליף מתופף להקת Rainbow לשעבר בוב רונדינילי.
השיר "Cardinal Sin" היה אמור במקור להיקרא "Sin Cardinal Sin", אך טעות דפוס שארעה, גרמה למילה הראשונה להימחק מהאלבום. חברי הלהקה לא טרחו לתקן את השגיאה, והשאירו את השיר ללא המילה החסרה.
לצורך קידום השיר "Hand That Rocks the Cradle", הופק וידאו קליפ בשחור-לבן.
האלבום הגיע למקום ה-122 במצעד הבילבורד 200 האמריקאי.
ביולי 2014 דורג האלבום על ידי מגזין "Guitar World" במקום השישי ברשימת "הידועים ביותר: 50 אלבומים אייקוניים שהגדירו את 1994"
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
רולינג סטון: 
Sputnikmusic:
רשימת השירים

כל השירים נכתבו על ידי טוני איומי, גיזר באטלר וטוני מרטין, מלבד השיר "Evil Eye" שבכתיבתו השתתף הגיטריסט אדי ואן היילן (שלא קיבל קרדיט באלבום עקב הסתייגותה של חברת התקליטים "Warner Bros. Records" איתה עבד היילן).
| מס' | שם | משך |
| --- | --- | --- |
| 1. | I Witness  | 4:56 |
| 2. | Cross of Thorns  | 4:32 |
| 3. | Psychophobia  | 3:16 |
| 4. | Virtual Death  | 5:49 |
| 5. | Immaculate Deception  | 4:15 |
| 6. | Dying for Love  | 5:53 |
| 7. | Back to Eden  | 3:57 |
| 8. | The Hand That Rocks the Cradle  | 4:31 |
| 9. | Cardinal Sin  | 4:20 |
| 10. | Evil Eye  | 5:58 |
| משך כולל: | משך כולל: | 46:53 |
| רצועת בונוס במהדורה היפנית בלבד> מס' | רצועת בונוס במהדורה היפנית בלבד> שם | רצועת בונוס במהדורה היפנית בלבד> משך | רצועת בונוס במהדורה היפנית בלבד>  | רצועת בונוס במהדורה היפנית בלבד>  | רצועת בונוס במהדורה היפנית בלבד>  | רצועת בונוס במהדורה היפנית בלבד>  | רצועת בונוס במהדורה היפנית בלבד>  | רצועת בונוס במהדורה היפנית בלבד>  | רצועת בונוס במהדורה היפנית בלבד>  |
| --- | --- | --- | --- | --- | --- | --- | --- | --- | --- |
| 11. | ?What's the Use  | 3:03 |  |  |  |  |  |  |  |
מבצעים

טוני איומי - גיטרה
גיזר באטלר - גיטרה בס
ג'ף ניקולס - קלידים
טוני מרטין - שירה
בוב רונדינילי - תופים
הערות שוליים

↑  הווידאו קליפ של השיר "Hand That Rocks the Cradle", באתר YouTube
↑  רשימת אלבומי בלאק סאבאת' במצעד "בילבורד 200", באתר בילבורד
↑  רשימת "Superunknown: 50 Iconic Albums That Defined 1994", באתר מגזין "Guitar World"
↑  ביקורת וסיקור על האלבום, באתר Allmusic
↑  רשימת דירוג אלבומי "בלאק סאבאת'", באתר הרולינג סטון
↑  שקלול ציוני האלבום וביקורת, באתר Sputnikmusic
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| --- | --- |
בקרת זהויות :  MusicBrainz release group: 0a321887-9d3d-3600-90d1-67540a409177
Augustin

"Augustin" (בעברית: "אוגוסטין") הוא שיר שהוקלט על ידי הזמרת השוודית בריטה בורג. השיר ייצג את שוודיה באירוויזיון 1959 על ידי בריטה בורג, וזאת לאחר שהשיר נבחר בתחרות הקדם-אירוויזיון של שוודיה, המלודיפסטיבלן, בה הוא בוצע על ידי זמרת אחרת בשם סיב מאלמקוויסט.
באירוויזיון

ב-11 במרץ 1959, השיר בוצע על ידי בורג באירוויזיון. השיר הושר שביעי בסדר ההופעות, לפני שווייץ ואחרי גרמניה. השיר זכה במקום התשיעי עם ארבע נקודות.
הערות שוליים

↑  EUROVISION SONG CONTEST
↑  Eurovision 1959 Results: Voting & Points
| --- | --- |
בקרת זהויות :  MusicBrainz work: f46c4892-84e9-3c8c-b4fd-42d7aa43ec96
Aufheben

הפילוסוף גאורג וילהלם פרידריך הגל
בגרמנית, לפועל Aufheben ולשם העצם Aufhebung שלוש משמעויות שונות ואף סותרות: שלילה, שימור והעלאה. כבכל שפה, גם בגרמנית משמעותה של המילה, מתוך שלוש משמעויות אלה, נקבעת לפי ההקשר, אך הפילוסוף והאידיאליסט הגרמני גאורג וילהלם פרידריך הגל השתמש במילה להבעת השילוב של שלוש המשמעויות, את האונטולוגיה הדיאלקטית של תהליכי התפתחות, בהתאם לשיטתו הפילוסופית, או כפי שהוא כינה זאת - "לוגיקה". בהערה המשתרעת על עמוד וחצי בספרו "מדע הלוגיקה", הוא מציג את המשמעות שהוא מייחס למילה. 
אמנם בהקשר לוגי פורמלי הרגיל, דבר לא יכול להיות דבר והיפוכו, בגלל חוק הסתירה. אבל בלוגיקה של הגל, ניתן להסביר תהליכי התפתחות כמכילים סתירות בהן דבר מכיל גם את שלילתו. ניתן להבין זאת באמצעות אנלוגיה בה הגל משתמש במבוא לתולדות-הפילוסופיה (הגל): ההוויה של ילד היא Aufheben של הווית התינוק, היא שלילה שלו, אך בה בעת היא משמרת את הפוטנציאל של אותו תינוק ומייצרת העלאה למומנט הבא.
כל מאמץ אנושי, טען הגל, לא רק נבנה על בסיס מה שקדם לו, אלא גם מגיב לו ומבקר אותו. טעות נפוצה היא לחלק את הדיאלקטיקה של הגל לשלוש תנועות הקרויות "תזה", "אנטיתזה" ו"סינתזה" (לפי ההפשטה של היינריך מוריץ כליבאוס (אנ')). הגל עצמו לא השתמש בחלוקה זו בדרך כלל, אף כי היא פותחה מוקדם יותר על ידי פיכטה (שהשפיע על הגל רבות) בתארו את היחס השורר בין הפרט לבין העולם. 
אצל הגל לא מתקיים שילוש סכמטי מעין זה, אין אנטיתזה חיצונית לתזה שמייצרת סינתזה. לשם המחשה על בסיס האנלוגיה של התינוק והילד שהוצגה לעיל: הילד אינו אנטיתזה של התינוק, אלא הוא תולדה של התהליכים והכוחות שפעלו בתינוק. תינוק צורך חלב כדי לשמר את עצמו, אך באופן סטיכי, החלב מפתח את מערכת העיכול שלו למערכת שמסוגלת לצרוך מאכלים מורכבים יותר ומאפשר לו לגדול ולהפוך לילד. הפוטנציאל להיות ילד כבר היה קיים בו, הוא איננו טרנסצנדנטי לתינוק, אלא אימננטי.
הגל עצמו שאב את המושג בהקשרו הפילוסופי מחיבורו של פרידריך שילר על החינוך האסתטי של האדם בסדרת מכתבים והוא היה בשימוש גם אצל נובאליס בחיבורו על פיכטה. אחרי הגל, המושג מופיע גם בכתביהם של מרקס, בהקשר של מטריאליזם היסטורי, לרבות בתיאורו את "ביטול העבודה" כדיאלקטי. ואצל פרידריך ניטשה בתיאורו סובלימציה.
תרגום המושג

המילה הגרמנית Aufheben, על שלל משמעויותיה, קשה לתרגום. התרגום המקובל של המילה לאנגלית הוא sublation.
בתרגומי כתביו של הגל לעברית ניתנו שתי וריאציות:
פרופ' ירמיהו יובל, בתרגומו ל"הקדמה לפנומנולוגיה של הרוח", יצר את התחדיש "שימה לעל", שהוא משחק מילים המשלב שתיים מהמשמעויות המקוריות: העלאה וביטול (באמצעות הדמיון הצלילי לביטוי "שימה לאל").
המתרגם גדי גולדברג, בתרגומו ל"קווי יסוד לפילוסופיה של המשפט", בחר להשתמש במילה "סילוק", אף שמשמעותה הנפוצה בקרב דוברי עברית מקבילה רק לאחת של המקור הגרמני – ביטול. הוא נימק את בחירתו: "אני פותח אפוא את מילון אבן שושן בשורש סל"ק ומוצא: בניין פעל: עלה. בניין פיעל: הרים, הסיר, העביר. בניין הפעיל: החביא במקום סתר", כך שניתן למצוא בשורש זה את כל שלוש המשמעויות שבמקור הגרמני.
ראו גם

סובלימציה
מטריאליזם היסטורי
הערות שוליים

↑  Hammam Aldouri, Before Hegel: Schiller, Novalis, and the Concept of Aufhebung, Cosmos and History: The Journal of Natural and Social Philosophy 15, 2019-09-15, עמ' 10–30
↑  צבי טאובר, עיונים בהגות מרקס, תל אביב, הוצאת אוניברסיטת ת"א, ע"ש חיים רובין, 2021
↑  ולטר קאופמן, ניטשה: פילוסוף, פסיכולוג, אנטיכריסט, תרגם מגרמנית ישראל אלדד, הוצאת שוקן, 1982, עמ' 217
↑  גדי גולדברג, לסלק או לשים לעל, באתר הארץ, 23 בנובמבר 2011
Chicken Noodle Soup (שיר של ג'יי-הופ)

Chicken Noodle Soup הוא שיר של הראפר הדרום קוריאני ג'יי-הופ מלהקת הבנים BTS בהשתתפות הזמרת האמריקאית בקי ג'י. השיר יצא לאור דרך ביג היט אנטרטיינמנט ב-27 בספטמבר 2019. השיר דוגם את השיר של די ג'יי ובסטר והראפרית יאנג בי באותו השם, מהאלבום, Webstar Presents: Caught in the Web, של ובסטר מ-2006.
רקע

ג'יי-הופ פרסם ב-V Live ש-"Chicken Noodle Soup" המקורי של ובסטר ויאנג בי היה משמעותי עבורו מכיוון שהוא הקשיב לו לעיתים קרובות כשהחל ללמוד לרקוד לראשונה. ג'יי-הופ רצה שהגרסה שלו ל-"Chicken Noodle Soup" תיכלל במיקסטייפ הבכורה שלו, Hope World, שכן הרצועה מייצגת את התשוקה שלו לריקוד.
הוא גם רצה שהרצועה תכלול אמן אחר; אך מכיוון ששיתוף הפעולה לא התרחש, הרצועה לא יצאה ב-2018. ג'יי-הופ ובקי ג'י נפגשו בטקס פרסי המוזיקה של בילבורד 2019 במאי, כאשר זה אמר בעבר שהוא רוצה לשתף איתה פעולה. בקי ג'י וג'יי-הופ תרמו לכתיבת המילים תלת-הלשוניות, שמתרכזות סביב הזהות של האדם ומתן כבוד לשורשים שלהן.
וידאו קליפ

את הקליפ ביים יונגסוק צ'וי מלומפנס, והופק על ידי צ'וי ונתן שרר. הוא צולם בלוס אנג'לס וכולל למעלה מ-50 רקדנים בני לאומים שונים.
הווידאו קליפ משלב תנועות ריקוד מהכוראוגרפיה המקורית של "Chicken Noodle Soup", כמו גם כוראוגרפיה חדשה הכוללת מרפקים מתנופפים עם רגליים כפופות כדי לחקות תרנגולת. הקליפ מסתיים בקליפ לא רשמי בו ניתן לראות את צוות הרקדנים שר ורוקד. את התוספת הזו ביקש ג'יי-הופ לכלול מתוך כוונה "ללכוד את האנרגיה החיובית" ביום הצילומים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 80 |  |
|  ארצות הברית | בילבורד הוט 100 | 81 |  |
|  הממלכה המאוחדת | מצעד הסינגלים הבריטי | 82 |  |
|  יוון | IFPI Greece | 53 |  |
|  סקוטלנד | מצעד הסינגלים הסקוטי | 19 |  |
|  צרפת | SNEP | 8 |  |
|  קנדה | קנדה הוט 100 | 55 |  |
הערות שוליים

↑  Paul Cashmere, New Music Releases for 27 September 2019, Noise11.com, ‏2019-09-26 (באנגלית אמריקאית)
↑  강서정, 방탄소년단 제이홉, 美 가수 베키 지와 컬래버레이션..오늘 음원 무료 공개[공식], n.news.naver.com (בקוריאנית)
1 2  BTS’s J-Hope Tells Stories Behind “Chicken Noodle Soup” And Working With Becky G, Soompi, ‏1569603283 (באנגלית)
↑  Condé Nast, ARMYs Totally Called J-Hope and Becky G's Collaboration, Teen Vogue, ‏2019-09-26 (באנגלית אמריקאית)
↑  Tamar Herman, Tamar Herman, J-Hope and Becky G Show Off Their Mad Dance Skills in ‘Chicken Noodle Soup’ Video: Watch, Billboard, ‏2019-09-27 (באנגלית אמריקאית)
↑  Emma Kelly, J-Hope and Becky G's collab Chicken Noodle Soup drops and we are blessed, Metro, ‏2019-09-27 (באנגלית)
| בקי ג'י |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Mala Santa • Esquemas • Esquinas • Encuentros |  |
| מיני-אלבומים | Play It Again |  |
| סינגלים | "Problem" • "Becky From the Block" • "Can't Get Enough" • "Shower" • "Can't Stop Dancin'" • "Lovin' So Hard" • "Break a Sweat" • "Sola" • "Mangú" • "Todo cambió" • "Mayores" • "Sin Pijama" • "Cuando Te Besé" • "Pienso en Ti" • "Booty" • "LBD" • "Green Light Go" • "La Respuesta" • "Dollar" • "Secrets" • "Mala Santa" • "Perdiendo la Cabeza" • "They Ain't Ready" • "Muchacha" • "Jolene" • "Tiempo Pa Olvidar" • "My Man" • "Otro Día Lluvioso" • "No Drama" • "Rotate" • "Te Va Bien" • "Ram Pam Pam" • "Fulanito" • "Only One" • "Mal de Amores" • "Baila Así" • "Pa' Mis Muchachas" • "Bella Ciao" • "Mamiii" • "No Mienten" • "Ya Acabó" • "Bailé Con Mi Ex" • "La Loto" • "Amantes" • "Te Quiero Besar" • "Arranca" • "Chanel" • "La Nena" |  |
| השתתפות בשירים | "Wish U Were Here" • "Oath" • "Quiero Bailar (All Through the Night)" • "Como Tú No Hay Dos" • "Wild Mustang" • "Take It Off" • "Si Una Vez (If I Once)" • "Que Nos Animemos" • "Díganle" • "Mi Mala (Remix)" • "Mad Love" • "Ya Es Hora" • "Don't Go" • "Bubalu" • "Banana" • "Next to You" • "Que Me Baile" • "Rebota (Remix)" • "Cómo No" • "Chicken Noodle Soup" • "Giants" • "Vai Danada (Funk Total)" • "Mala (Remix)" • "Que Maldicion (Remix)" • "Down to Miami" • "Wow Wow" • "Zona del Perreo" • "La Ducha (Remix)" |  |
Enya

Enya הוא אלבום הבכורה ופסקול של הזמרת-יוצרת והמוזיקאית האירית אניה. האלבום יצא לאור במרץ 1987 על ידי חברות התקליטים BBC רקורדס ואטלנטיק רקורדס. בשנת 1992 הופץ מחדש בשם, The Celts. הוא מכיל אוסף של שירים שהקליטה הזמרת עבור תוכנית טלוויזיה בעלת אותו השם. לאחר כשנתיים בהן לא הצליחה למנף את קריירת הסולו שלה היא קיבלה את ההצעה להקליט שירים עבור הפסקול של הסדרה. זאת, לאחר שהבמאי אהב כמה מהקלטות הדמו שלה. היא קיבלה הצעה לכתוב את השירים בפסקול עם שותפיה להקלטותיה הקודמות.
האלבום קיבל ביקורות מעורבות מהמבקרים, אך זכה להצלחה מסחרית כאשר נמכר בלמעלה מ-4 מיליון עותקים. בין היתר, הגיע למקום השמיני באירלנד ולמקום ה-15 בניו זילנד. ההוצאה המחודשת זכתה להצלחה יותר גדולה כאשר הגיעה למקום ה-10 בהממלכה המאוחדת, למקום השביעי באוסטרליה ולמקום ה-20 בנורווגיה. הגרסה המחודשת נמכרה בלמעלה מ-4.5 מיליון עותקים ובכך מכירות שתי הגרסאות מסתכמות בסכום כולל של 8.5 מיליון עותקים. בארצות הברית אף על פי שלא הצליח להיכנס למצעד האמריקאי, הוא הצליח להגיע למעמד פלטינה. גם הגרסה המחודשת של האלבום הגיעה למעמד זה ובכך שתי הגרסאות השיגו ביחד פלטינה כפולה במדינה. בעקבות הצלחת האלבום, אניה משכה את תשומת ליבו של מנכ"ל חברת האחים וורנר בממלכה המאוחדת, רוב דיקנס, מה שעזר לה להשיג עימם חוזה הקלטות בשלב יותר מאוחר.
לאחר שהוציאה שני אלבומים נוספים, הופץ האלבום הזה מחדש, תוך שהשיג מעמד פלטינה בממלכה המאוחדת, ארצות הברית וברזיל ומעמד פלטינה כפולה באוסטרליה. באוסטרליה הגרסה המקורית שלו הגיעה לפלטינה ובכך שתי הגרסאות יחדיו הגיעו למעמד פלטינה משולשת. ב-2009 הופץ בפעם השלישית באופן בלעדי ביפן עם שיר חדש.
רקע והקלטה

באותה התקופה אניה שימשה ככותבת ומפיקה עבור הפסקול של הסרט "הנסיך-צפרדע" (אנ') וביצעה את שיר הנושא שבו. בעקבות כך, משכה את תשומת ליבו של המפיק טוני מקולי לכתוב עבור הפסקול של הסדרה The Celts (אנ') ונבחרה לבצע את כל השירים בפסקול. אניה כתבה במקרה שיר בשם של הסדרה והחליטה להציע אותו בתור התחלה כשיר שייכנס לפסקול. תחילה, תוכנן שלכל שיר בפסקול יהיה כותב אחר, אך במאי הסדרה אהב את השיר שאניה כתבה, והחליט לתת לה לעבוד על הפסקול כולו.
אניה עבדה על האלבום עם המפיק והמעבד ניקי ראיין ואשתו הפזמונאית רומא ראיין. האלבום הוקלט בשני מקומות: באולפני אייגל; אולפן מיוחד שנבנה בביתם של ניקי ורומא באירלנד, ואולפני BBC אנטרפרייסז בלונדון. אופן העבודה של אניה וניקי באולפן באירלנד היה שונה מהאופן בו נהגו לעבוד באולפנים רגילים ולכן, כאשר ניקי ואניה הגיעו לאולפן בלונדון הם היו צריכים ללמד את מהנדסי הקול את שיטת העבודה שלהם. למשל, ניקי השתמש בהדהוד במשך 24 שניות במקום הזמן המקובל, שהוא שנייה וחצי. בסך הכול, הוקלטו 72 דקות של מוזיקה לסדרה. לאחר ההקלטות רומא נזכרה שבמאי הסדרה רצה לשלב בפרקים דברים נוספים. מתוך כל מה שהקליטה, רק 39 דקות של מוזיקה נכנסו לפסקול.
בעטיפת האלבום נראית אניה שהיא יושבת לצד שני זאבים; היא צולמה בשחור-לבן, אך הכיתוב צולם בצבע.
מוזיקה ומילים

כמה משמות השירים באלבום מבוססים על דמויות וסיפורים היסטוריים. השיר "Aldebaran" קרוי על שמו של כוכב הלכת הבהיר יותר בקבוצת הכוכבים, שור. מבחינה לירית, השיר עוסק בקבוצת אנשים קלטיים שנודדת בין כוכבים ובין היתר עוברת גם דרך הכוכב הזה. מסע זה אפיין את אנשי הקלטיים בהיסטוריה המוקדמת שלהם. השיר הוקלט באולפן בביתו של ניקי באופן ספציפי מכיוון שאניה התקשתה להקליט אותו באולפנים אחרים. השיר "The Celts" היה שיר שכתבה אניה עוד לפני שהציעו לה לעבוד על האלבום ובעקבות השיר הוחלט לקרוא לסדרה בשם הזה. "Boadicea" שפירושו מנצח, הוא התייחסות למלכת בודיקיאה משבט איקני הבריטי-קלטי במזרח אנגליה שהובילה התנגדות נגד הכוחות הכובשים של האימפריה הרומית בשנת 60 לספירה, אך הובסה והרעילה את עצמה לאחר מכן. מכיוון שכבר נכתב שיר עליה, ריצ'רדסון רצה לשנות את המילים של השיר ולקרוא לו בשם "I Want Tomorrow", אשר דובר בו על הרעיון של להיות שומר סף. בחוברת של האלבום תואר השיר כ"מחשבות על ההווה" ו"מחשבות שמהדהדות מהעבר". "Deireadh an Tuath" עוסק ברוחות העבר ובאדמה הפורייה המסייעת להבטיח את עתיד העם הקלטי הנחגג בפסטיבל הגאלי השנתי סאווין, שנערך ב-31 באוקטובר. "The Sun in the Stream", נכתב על סלומון הידע (אנ'), יצור אשר נכתב עליו במיתולוגיה האירית והשמועה אמרה כי הוא החזיק בכל הידע בעולם.
"Fairytale" מבוסס על סיפור אישי קדום על מלך פיות ועל אהובתו בשם אטיין. בסיפור, אטיין גורש והפך לבריכת מים ממנו יצאה פרפר. השיר "Epona" מתייחס לאלת הסוסים של הדת הגאלו-רומית. "Triad" מורכב משלושה קטעים כשהקטע הראשון מתייחס לפטריק הקדוש שבילה שש שנים בשבי לאחר שנתפס על ידי העם הקלטי. קטע זה עובד ממחזמר קדום בשם "Deus Meus Adiuva Me". החלק השני של השיר מתייחס לאדם בשם קו צ'וליין (אנ'). החלק השלישי של השיר "אושין" מבוסס על הדמות המיתולוגית אושין (אנ'). השיר "Bard Dance" מתייחס לפייטנים אשר היו משעשעים את המלך בתקופת הקלטיים. "Dan y Dŵr" מבוסס על הצפה מכוונת של כפר בוויילס במטרה להכיל מאגר.
הוצאה

האלבום הופץ על גבי תקליטור, קלטת שמע ותקליט במרץ 1987 על ידי BBC רקורדס בבריטניה, כחודשיים לפני עליית הסדרה לשידור. בארצות הברית, הופץ על ידי אטלנטיק רקורדס שסימנה אותו כאלבום העידן החדש ולכן הוציאה אותו על גבי תקליטור בלבד, אם כי ראיין התנגד למהלך זה וכינה אותו כ"פחדני". האלבום זכה להצלחה כאשר הגיע למקום השמיני במצעד האלבומים האירי. בממלכה המאוחדת הגיע למקום ה-69 ונשאר במצעד במשך ארבעה שבועות.
מתוך האלבום הופץ השיר "I Want Tomorrow" ב-1987 כסינגל בפורמט 7 אינץ', כאשר מהצד השני של התקליטור יש את שיר הנושא של הסדרה. בנוסף, הופצה גרסה שכוללת את השירים "To Go Beyond (I)" ו-"To Go Beyond (II)" בתקליט של הסינגל. עם יציאתו של האלבום מחדש בשנת 1992 יצא שיר הנושא של הסדרה כסינגל מתוך האלבום כאשר מהצד השני של התקליט היה שיר חדש בשם "Eclipse", שהוקלט בעבר אך לא נכנס לאלבום. בשנת 2005 כאשר אניה הוציאה את הסינגל "Amarantine" יצא לו כבי-סייד עוד שיר שהיה אמור להיכנס לאלבום אך לא נכנס בסוף בשם "Spaghetti Western Theme from The Celts".
יוצר הסרטים דייוויד ביקלי השתמש בחלק מהמוזיקה בפסקול לפסקול של הסרט, The Memory of Earth, ובנוסף גם לסדרת הסרטים Mythological Lands. כמו כן, השיר "Boadicea" שימש גם כחלק מהפסקול של הסרט "סהרורים" (אנ'). השיר "Epona" הופיע בסרט "סיפורי אל. איי." (אנ').
הוצאה > הוצאה מחדש

לאחר שאניה זכתה להצלחה רבה עם אלבומיה בשנת 1992 הוחלט להוציא את האלבום מחדש, כאשר עוצבה לו עטיפה חדשה וצולמו לו תמונות חדשות. שם האלבום היה שונה והוא הופץ בשם The Celts. באירופה הוא הופץ על ידי חברת התקליטים האחים וורנר ובארצות הברית על ידי רפרייז רקורדס. ההוצאה המחודשת זכתה להצלחה רבה כאשר הגיעה למקום העשירי בממלכה המאוחדת. היא שהתה 11 שבועות במצטבר במצעד בין השנים 1992 ל-1998. בארצות הברית, זכתה להצלחה כאשר נמכרה בלמעלה ממיליון עותקים. המהדורה המחודשת הכילה גרסה חדשה של "Portrait" בשם "Portrait (Out of the Blue)". ב-2009 האלבום הופץ שוב, אך הפעם רק ביפן ביחד עם השיר "Eclipse".